Guttehird marsjerer foran Vidkun Quisling, «Føreren» i fascistpartiet Nasjonal Samling (NS) og «ministerpresident» i Norge under andre verdenskrig 1942–1945, andre NS-ledere og tyske militære gjester under «Borrestevnet», NS' årlige pinsestevne i Borre nasjonalpark i Vestfold, trolig i 1943. Propagandafoto: Riksarkivet 

**Guttehirden** var underorganisasjon innen NS Ungdomsfylking (NSUF), ungdomsorganisasjonen til det norske fascistpartiet Nasjonal Samling (NS). Guttehirden var hird-organisasjonen for gutter mellom 10 og 14 år, dannet etter mønster fra Hitlerjugend i det nazistiske Tyskland der tilsvarende aldergrupper var organisert i Jungvolk. Unghirden var for unge gutter og menn mellom 14 og 18 år.

Historie
--------

Uniformer og merker for Unghirden (14–18 år) og Guttehirden (10–14 år). Politiske uniformer ble forbudt i Norge gjennom lover i 1933 og 1937 men forbudet ble opphevet i 1940, og NS, landets eneste lovlige parti, ble en uniformert bevegelse i en nasjonalsosialistisk og militær tradisjon inspirert av det tyske nazistpartiet. Plansjer fra *NS Årbok 1944.*
Quisling «innvier nye fylkesbannere» på Bislett stadion under en storslagen avslutningsseremoni for «8. riksmøte» 1942. Bak fylkesfører Olav M. Hoff i «Aust-Viken F.O.» (fylkesorganisasjonen i Østfold) står en hirdmann, hirdgutt og hirdjente. Foto: Riksarkivet 
Navnet «hird» var inspirert fra norrøn tid. Hird og hirdmenn var krigsmennene til en høvding, stormann eller konge. NS Ungdomsfylking (NSUF) var en organisasjon for ungdommer generelt. Etter hvert ble det opprettet ulike underorganisasjoner, og fra om lag 1940 av ble det organisert jente- og guttehird. Hirden var organisert militært, og medlemmene bar uniform, men var ubevæpnet. Øverste leder for NSUF var ungdomsfører og minister Axel Stang. NSUFs underavdelinger var som Hirden inndelt i lag, tropp, sveit, fylking og regiment.

For å bli medlem av Hirden måtte en sverge følgende ed:*«Jeg sverger deg Vidkun Quisling som øverste hirdsjef og Fører for det norske folk å være tro og tapper, lover deg lydighet inntil døden, så sant hjelpe meg Gud.»*

Flere ble i landssvikoppgjøret etter andre verdenskrig dømt for blant annet å ha vært medlem i guttehirden.[]

* Quisling hilser på en leder i Hitlerjugend, det tyske forbildet for NSUFs hirdorganisasjoner for barn og ungdom, under «Borrestevnet» i 1943. Til venstre gutter i Hitlerjungend. Foto: RiksarkivetQuisling hilser på en leder i Hitlerjugend, det tyske forbildet for NSUFs hirdorganisasjoner for barn og ungdom, under «Borrestevnet» i 1943. Til venstre gutter i Hitlerjungend. Foto: Riksarkivet
* Qusling møter Hitlerjugend under «Borrestevnet» 1943. Foto: RiksarkivetQusling møter Hitlerjugend under «Borrestevnet» 1943. Foto: Riksarkivet

Se også
-------

* Hirden
* Nasjonal Samlings Ungdomsfylking: Unghirden (gutter 14–18 år), Småhirden (jenter 10–14 år), Jentehirden (jenter 14–18 år)
* Das deutsche Jungvolk, det tyske nazistpartiets barneorganisasjon innen Hitlerjugend for gutter 10–14 år

Referanser
----------

1. 1 2  Søkbar digitalkopi av *Hirdboken* (utgitt 1941) side 42
2. ↑  Lov av 6. juli 1933 nr. 14, og senere Lov av 13. mai 1937 nr 1: Lov om forbud mot å bære uniform m.v.
3. ↑  Jamfør søkbare digitalkopier av *Program for Nasjonal samlings 8. riksmøte i Oslo i Oslo 25-27 september 1942* og *NS 8. riksmøte* (1943)

Portal: Andre verdenskrig

| * v
* d
* r
Nasjonal Samling |
| --- |
| Ledelse | 
* Fører Vidkun Quisling
	+ Første regjering
	+ Annen regjering

 | SolkorsetSolkorset |
| Organisasjon | 
* Ungdomsfylking
* Arbeidstjeneste
* Faggruppeorganisasjon
* Kamporganisasjon
* Kvinneorganisasjon
* Hjelpeorganisasjon
* Statistisk kontor
* Kristen Samling
* Førergarden
* Fylkesfører
* Hirden
	+ Guttehirden
	+ Rikshirden
	+ Småhirden
	+ Hirdmarinen
	+ Jentehirden
	+ Kvinnehirden
	+ Unghirden
	+ Hirdvaktbataljonen
	+ Sveit

 |
| Historie | 
* Quislings radiotale
* Statsakten
* Landssvikoppgjøret

 |
| Politikk og ideologi | 
* Arbeidets lov
* Austrveg
* 'Åndelig jøde'
* Kommunalforordningen
* Rettskrivning

 |
| Presse | 
* *Folk og Land*
* *Fritt Folk*
* Blix forlag
* Kamban forlag
* *Hirdmannen*

 |
| Relaterte organer | 
* Norges SS
* Norges Lærersamband
* Norges Bondesamband
* SS-Vaktbataljon
* Norsk-Tysk Selskap
* Fedrelandslaget
* Det nasjonalsosialistiske tyske arbeiderparti
* Administrasjonsrådet
* Rikskommissariatet
	+ statsråder

 |
| Symboler og utmerkelser | 
* Frontkjempermerke
* Medalje for redningsdåd
* NS-monumentet
* Solkorset

 |
| Annet | 
* Frontkjemper
* *I solkorsets tegn*
* NS-barn

 |
| 
* Kategori:Nasjonal Samling
* Portal:Andre verdenskrig

 |